Sindikat delavcev trgovine Slovenije, Svet gorenjskih sindikatov, Trgovinska zbornica Slovenije, Združenje delodajalcev Slovenije, Gospodarska zbornica Slovenije in Obrtno-podjetniška zbornica Slovenije, skladno z 2. in 7. členom Tarifne priloge h Kolektivni pogodbi dejavnosti trgovine Slovenije (Uradni list RS, št. 52/18, s spremembami in dopolnitvami) objavljajo novo

**VIŠINO NAJNIŽJIH OSNOVNIH PLAČ ZA POSAMEZNE TARIFNE RAZREDE IN VIŠINE POVRAČIL STROŠKOV PREVOZA NA DELO IN Z DELA, PREHRANE MED DELOM TER SLUŽBENIH POTOVANJ (DNEVNICE) V DEJAVNOSTI TRGOVINE SLOVENIJE,**

**KI OD 1. 7. 2023 DALJE ZNAŠAJO**

1. **NAJNIŽJE OSNOVNE PLAČE**

**Najnižje osnovne plače (NOP) za posamezne tarifne razrede za delo opravljeno** **od vključno 1. 7. 2023 dalje znašajo:**

|  |  |  |
| --- | --- | --- |
| Tarifni razred |  | NOP v EUR |
| I. | Enostavna dela | 825,20 |
| II. | Manj zahtevna dela | 856,87 |
| III. | Srednje zahtevna dela | 907,76 |
| IV. | Zahtevna dela | 969,00 |
| V. | Bolj zahtevna dela | 1.080,10 |
| VI. | Zelo zahtevna dela | 1.194,02 |
| VII. | Visoko zahtevna dela | 1.424,02 |

1. **POVRAČILA STROŠKOV V ZVEZI Z DELOM**
2. **Prevoz na delo in z dela 0,19 EUR**
3. **Prehrana med delom 6,71 EUR**
4. **Službena potovanja v Republiki Sloveniji - dnevnice**

**6 - 8 ur 7,56 EUR**

**8 – 12 ur 10,81 EUR**

**nad 12 ur 21,34 EUR**

Obrazložitev:

Skladno z drugim odstavkom 2. člena Tarifne priloge h Kolektivni pogodbi dejavnosti trgovine Slovenije (Uradni list RS, št. 52/18 s spremembami in dopolnitvami – Tarifna priloga h KPDTS) se najnižje osnovne plače od vključno leta 2020 dalje spreminjajo in usklajujejo izključno 1. julija tekočega leta z inflacijo, merjeno z indeksom cen življenjskih potrebščin SURS I-VI tekočega leta / I-VI preteklega leta, vendar ne več kot za 2 % letno. Indeks cen življenjskih potrebščin SURS I-VI 23 / I-VI 22 znaša 109,1, zato se najnižje osnovne plače po posameznih tarifnih razredih za delo opravljeno od 1. 7. 2023 dalje povišajo za 2 %.

Skladno s 7. členom Tarifne priloge h KPDTS se povračila stroškov v zvezi z delom, razen nadomestila za ločeno življenje, uskladijo 1. julija tekočega leta z inflacijo, merjeno z indeksom cen življenjskih potrebščin SURS I-VI tekočega leta / I-VI preteklega leta. Indeks cen življenjskih potrebščin SURS I-VI 23 / I-VI 22 znaša 109,1, zato se povračila stroškov prevoza na delo in z dela, prehrane med delom in službenih potovanj v Republiki Sloveniji povečajo za 9,1 %.

Ljubljana, 3. 7. 2023

Trgovinska zbornica Slovenije

po pooblastilu navedenih podpisnikov

Mija Lapornik, izvršna direktorica, l.r.